CELEX: 32018D0391
Language: lv
Date: 2018-03-12 00:00:00
Title: Padomes Lēmums (KĀDP) 2018/391 (2018. gada 12. marts), ar ko groza Lēmumu 2013/798/KĀDP par ierobežojošiem pasākumiem pret Centrālāfrikas Republiku

13.3.2018   
            
            
               LV
            
            
               Eiropas Savienības Oficiālais Vēstnesis
            
            
               L 69/46
            
         PADOMES LĒMUMS (KĀDP) 2018/391
   (2018. gada 12. marts),
   ar ko groza Lēmumu 2013/798/KĀDP par ierobežojošiem pasākumiem pret Centrālāfrikas Republiku
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   tā kā:
   
               (1)
            
            
               2013. gada 23. decembrī Padome pieņēma Lēmumu 2013/798/KĀDP (1) par ierobežojošiem pasākumiem pret Centrālāfrikas Republiku.
            
         
               (2)
            
            
               2018. gada 30. janvārī Apvienoto Nāciju Organizācijas Drošības padome pieņēma Rezolūciju 2399 (2018), kurā ir paredzēti konkrēti grozījumi izņēmumos, kuri attiecas uz ieroču embargo, kā arī kritērijos, kas attiecas uz to personu un vienību iekļaušanu sarakstos, kurām piemēro ierobežojošos pasākumus.
            
         
               (3)
            
            
               Lai īstenotu konkrētus pasākumus, ir vajadzīga turpmāka Savienības rīcība.
            
         
               (4)
            
            
               Tāpēc būtu attiecīgi jāgroza Lēmums 2013/798/KĀDP,
            
         IR PIEŅĒMUSI ŠO LĒMUMU.
   1. pants
   Lēmumu 2013/798/KĀDP groza šādi:
   
               1)
            
            
               lēmuma 2. panta a) punktu aizstāj ar šādu:
               
                           “a)
                        
                        
                           tāda bruņojuma un ar to saistītu materiālu pārdošanai, piegādei, nodošanai vai eksportam un tādas ar to saistītas tehniskas palīdzības vai finansējuma un finansiālas palīdzības sniegšanai, kas ir paredzēta vienīgi Apvienoto Nāciju Organizācijas Daudzdimensionālās integrētās stabilizācijas misijas Centrālāfrikas Republikā (MINUSCA), Savienības misiju un Centrālāfrikas Republikā izvietoto Francijas spēku atbalstam vai lietošanai, kā arī citu tādu ANO dalībvalstu spēku atbalstam vai lietošanai, kuri nodrošina mācības un palīdzību, kā paziņots saskaņā ar b) punktu;”;
                        
                     
         
               2)
            
            
               lēmuma 2.a panta 1. punkta c) apakšpunktu aizstāj ar šādu:
               
                           “c)
                        
                        
                           ir iesaistītas tādu darbību plānošanā, vadīšanā vai veikšanā Centrālāfrikas Republikā, ar kurām tiek pārkāptas attiecīgi starptautiskās cilvēktiesības vai starptautiskās humanitārās tiesības vai kuras ir cilvēktiesību aizskārumi vai pārkāpumi, tai skaitā darbības, kas ietver vardarbības vēršanu pret civiliedzīvotājiem, etnisku vai reliģisku motīvu vadītus uzbrukumus, uzbrukumus civiliem objektiem, tostarp administratīviem centriem, tiesu ēkām, skolām un slimnīcām, un nolaupīšanu un piespiedu pārvietošanu;”;
                        
                     
         
               3)
            
            
               lēmuma 2.a panta 1. punkta h) apakšpunktu aizstāj ar šādu:
               
                           “h)
                        
                        
                           ir iesaistītas tādu uzbrukumu plānošanā, vadīšanā, finansēšanā vai veikšanā, kas vērsti pret ANO misijām vai starptautisko drošības spēku klātbūtni, tostarp pret MINUSCA, Savienības misijām un Francijas spēkiem, kas tās atbalsta, kā arī pret humānās palīdzības personālu;”;
                        
                     
         
               4)
            
            
               lēmuma 2.a panta 1. punktā pievieno šādu apakšpunktu:
               
                           “j)
                        
                        
                           kūda uz vardarbību, jo īpaši etnisku vai reliģisku motīvu vadītu vardarbību, kas apdraud mieru, stabilitāti vai drošību Centrālāfrikas Republikā, un pēc tam iesaistās darbībās, kuras apdraud mieru, stabilitāti vai drošību Centrālāfrikas Republikā, vai atbalsta šādas darbības.”;
                        
                     
         
               5)
            
            
               lēmuma 2.b panta 1. punkta c) apakšpunktu aizstāj ar šādu:
               
                           “c)
                        
                        
                           ir iesaistītas tādu darbību plānošanā, vadīšanā vai veikšanā Centrālāfrikas Republikā, ar kurām tiek pārkāptas attiecīgi starptautiskās cilvēktiesības vai starptautiskās humanitārās tiesības vai kuras ir cilvēktiesību aizskārumi vai pārkāpumi, tai skaitā darbības, kas ietver vardarbības vēršanu pret civiliedzīvotājiem, etnisku vai reliģisku motīvu vadītus uzbrukumus, uzbrukumus civiliem objektiem, tostarp administratīviem centriem, tiesu ēkām, skolām un slimnīcām, un nolaupīšanu un piespiedu pārvietošanu;”;
                        
                     
         
               6)
            
            
               lēmuma 2.b panta 1. punkta h) apakšpunktu aizstāj ar šādu:
               
                           “h)
                        
                        
                           ir iesaistītas tādu uzbrukumu plānošanā, vadīšanā, finansēšanā vai veikšanā, kas vērsti pret ANO misijām vai starptautisko drošības spēku klātbūtni, tostarp pret MINUSCA, Savienības misijām un Francijas spēkiem, kas tās atbalsta, kā arī pret humānās palīdzības personālu;”;
                        
                     
         
               7)
            
            
               lēmuma 2.b panta 1. punktā pievieno šādu apakšpunktu:
               
                           “j)
                        
                        
                           kūda uz vardarbību, jo īpaši etnisku vai reliģisku motīvu vadītu vardarbību, kas apdraud mieru, stabilitāti vai drošību Centrālāfrikas Republikā, un pēc tam iesaistās darbībās, kuras apdraud mieru, stabilitāti vai drošību Centrālāfrikas Republikā, vai atbalsta šādas darbības;”.
                        
                     
         2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
   
      Briselē, 2018. gada 12. martā
      
         
            Padomes vārdā –
         
         
            priekšsēdētājs
         
         E. KARANIKOLOV
      
   
   
      (1)  Padomes Lēmums 2013/798/KĀDP (2013. gada 23. decembris) par ierobežojošiem pasākumiem pret Centrālāfrikas Republiku (OV L 352, 24.12.2013., 51. lpp.).